<classify> Kufuatia klabu ya Yanga kutangaza kutaka kuajiri kocha mzawa ili aje kuongeza nguvu katika benchi la ufundi la timu hiyo, Kocha Mkuu wa klabu hiyo Mwinyi Zahera, amesema kuwa hatokuwa tayari kufanya kazi na kocha mzawa ambaye atatafutiwa na viongozi wake. Inadaiwa Zahera amesikia taarifa za viongozi wa labu yake kuanza kufanya mchakato wa kumtafutia kocha msaidizi kwa ajili ya msimu ujao ambaye atakuwa mzawa, ambapo amesema jambo ambalo hakubaliani nalo.Najua kuna matatizo makubwa sana kufanya kazi na mzawa, haina maana kwamba hawezi kufanya kazi hapana ni matatizo tu ambayo wanayo hasa kwenye benchi la ufundi, amenukuliwa na Saleh Jembe Kocha mzawa sitafanya naye kazi, mimi ninamtafuta kocha wangu mwenyewe, amesema Zahera. Inaelezwa Yanga wapo mbioni kumwajiri kocha wa Kagera Sugar Mecky Mexime kwaajili ya kuwa kocha msaidizi wa klabu hiyo akisaidiana na Zahera. Kwa sasa nafasi ya kocha msaidizi wa Yanga inashikiliwa na Mzambia Noel Mwandila ambaye aliletwa na Mzambia mwenza ambaye ambaye amewahi kuwa kocha mkuu wa klabu hiyo George Lwandamina. Lwandamina aliachana na Yanga katikati ya msimu uliopita na kumwacha Mwandila kuendelea kubaki Yanga. Kwa sasa Lwandamina anafundisha klabu ya Zesco United ya nchini Zambia, klabu ambayo alikuwa nayo awali kabla ya kujiunga na Yanga. Hata hivyo kuhusu suala la Mwandila, uongozi wa Yanga umesema kuwa utaendelea kumbakisha akifanya majukumu ya kocha wa viungo  <topic>: MICHEZO 